
[bookmark: _GoBack]Το Κέντρο Υγείας Γκούρας επισκέφθηκε ο βουλευτής Κορινθίας Χρίστος Δήμας μαζί με τον Αντιδήμαρχο Σικυωνίων Βαγγέλη Μπούρη και τους Προέδρους των Κοινοτήτων Φενεού κ. Μπεκιάρη, Αρχαίας Φενεού κ. Παπουτσή και Στενού κ. Κοτσίρη, όπου και συζήτησαν με το προσωπικό για τα προβλήματα που αντιμετωπίζει το Κέντρο. Σημειώνεται πως το συγκεκριμένο κέντρο εξυπηρετεί μια ορεινή περιοχή με πολλά χωριά τα οποία μάλιστα βρίσκονται σε σημαντική απόσταση από το νοσοκομείο Κορίνθου.
Επίσης, καθώς υπάρχει έλλειψη και σε οδηγούς ασθενοφόρων ακόμη και η διακομιδή ασθενών δεν είναι πάντα εξασφαλισμένη ενώ η πρόσφατη απόφαση της 6ης Υγειονομικής Περιφέρειας να  διαθέσει μόλις 6000 ευρώ μηνιαίως για την πραγματοποίηση των εφημεριών του Κέντρου κρίνεται ανεπαρκής για να εξασφαλίσει την ασφαλή και νόμιμη εφημερία του για όλες τις ημέρες του μήνα. Το πρόβλημα μάλιστα επιδεινώνεται από το γεγονός ότι δεν έχει πραγματοποιηθεί η προκήρυξη των Αγροτικών Ιατρείων, με αποτέλεσμα σήμερα για τουλάχιστον δώδεκα βάρδιες την εβδομάδα να μην υπάρχει προσωπικό πέρα από δύο ιατρούς που εφημερεύουν.

